**Projekto**

**lyginamasis variantas**

**LIETUVOS RESPUBLIKOS EKONOMIKOS IR INOVACIJŲ MINISTRAS**

**ĮSAKYMAS**

**DĖL LIETUVOS RESPUBLIKOS ekonomikos ir inovacijų MINISTRO 2017 M. kovo 6 D. ĮSAKYMO NR. 4-128 „dėl 2014–2020 metų europos sąjungos fondų investicijų veiksmų programos 1 prioriteto „mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-T-844 „INOconnect“ projektų finansavimo sąlygų aprašo patvirtinimo“ PAKEITIMO**

2020 m. d. Nr.

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89, 520 punktais,

p a k e i č i u 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-T-844 „InoConnect“ projektų finansavimo sąlygų aprašą, patvirtintą Lietuvos Respublikos ekonomikos ir inovacijų ministro 2017 m. kovo 6 d. įsakymu Nr. 4-128 „Dėl 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-T-844 „InoConnect“ projektų finansavimo sąlygų aprašo patvirtinimo“:

1. Pakeičiu 19 punktą ir jį išdėstau taip:

„19. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 18 mėnesių nuo iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo dienos. **Projekto veiklos turi būti pradėtos vykdyti per 4 mėnesius nuo projekto sutarties pasirašymo.**“

2. Pakeičiu 35 punktą ir jį išdėstau taip:

„35. Pagal Aprašą tinkamų arba netinkamų finansuoti išlaidų kategorijos yra nustatytos Aprašo lentelėje.

Lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| Išlaidų katego-rijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Netinkama finansuoti. |
| 4. | Įranga, įrenginiai ir kitas turtas | Netinkama finansuoti. |
| 5. | Projekto vykdymas | Tinkamomis finansuoti išlaidomis yra laikomos:  **5.1.** projektą vykdančio personalo (įmonių darbuotojų) darbo užmokesčio**,** komandiruočių (kelionės, apgyvendinimo ir dienpinigių) **ir dalyvio mokesčio** išlaidos. Darbo užmokestis apmokamas vadovaujantis Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita (joje nurodytais skaičiavimais), paskelbta ES struktūrinių fondų  svetainėje https://www.esinvesticijos.lt/lt/dokumentai//privaciu-juridiniu-asmenu-projektu-dalyviu-darbo-uzmokescio-fiksuotuju-ikainiu-nustatymo-tyrimo-ataskaita. Komandiruočių (kelionės, apgyvendinimo ir dienpinigių) išlaidos apmokamos vadovaujantis  Mokslinių išvykų išlaidų fiksuotųjų įkainių apskaičiavimo tyrimo ataskaita (joje nurodytais skaičiavimais), paskelbta ES struktūrinių fondų svetainėje <https://www.esinvesticijos.lt/lt//dokumentai//moksliniu-isvyku-islaidu-fiksuotuju-ikainiu-apskaiciavimo-ataskaita>. **Dalyvio mokesčio išlaidos apmokamos pagal faktines išlaidas.**  **5.2. išlaidos, susijusios su dalyvavimu nuotoliniuose tarptautinių MTEPI veiklos iniciatyvų, apie kurias informaciją teikia EĮT organizacijos, renginiuose: projektą vykdančio personalo (įmonių darbuotojų) darbo užmokesčio ir dalyvio mokesčio išlaidos.**  **5.2. papunktyje nurodytos išlaidos tinkamos finansuoti ir jau įgyvendinamiems projektams, jei jos patirtos ne anksčiau kaip 2020 m. vasario 26 d. (nuo valstybės lygio ekstremaliosios situacijos paskelbimo).** |
| 6. | Informavimas apie projektą | Netinkama finansuoti. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Netinkama finansuoti. |

3. Pakeičiu 38 punktą ir jį išdėstau taip:

„38. Įgyvendinant projekto veiklas patirtos dalyvavimo MTEPI iniciatyvų, apie kurias informaciją teikia ir partnerius rekomenduoja EĮT organizacijos, renginiuose **darbo užmokesčio ir komandiruočių** išlaidos, nurodytos Aprašo lentelės ~~5 punkte~~ 5.1 papunktyje, apmokamos taikant dalyvavimo MTEPI veiklos iniciatyvų renginiuose fiksuotuosius įkainius (toliau – fiksuotieji įkainiai). Fiksuotieji įkainiai nustatyti vadovaujantis Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita (joje nurodytais skaičiavimais), paskelbta ES struktūrinių fondų  svetainėje https://www.esinvesticijos.lt/lt/dokumentai//privaciu-juridiniu-asmenu-projektu-dalyviu-darbo-uzmokescio-fiksuotuju-ikainiu-nustatymo-tyrimo-ataskaita, ir Mokslinių išvykų išlaidų fiksuotųjų įkainių apskaičiavimo tyrimo ataskaita (joje nurodytais skaičiavimais), paskelbta ES struktūrinių fondų svetainėje https://www.esinvesticijos.lt/lt//dokumentai//moksliniu-isvyku-islaidu-fiksuotuju-ikainiu-apskaiciavimo-ataskaita (toliau – Ataskaitos). Dalyvio mokesčio išlaidos apmokamos **(kompensuojamos) pagal faktines išlaidas (pateikus išlaidų pagrindimo ir apmokėjimo įrodymo dokumentus).** **Aprašo 5.2 papunktyje nurodytos patirtos projektą vykdančio personalo (įmonių darbuotojų) darbo užmokesčio išlaidos, apmokamos taikant fiksuotuosius įkainius, kaip tai nurodyta Aprašo 5.1 papunktyje.  Dalyvio mokesčio išlaidos apmokamos (kompensuojamos) pagal faktines išlaidas (pateikus išlaidų pagrindimo ir apmokėjimo įrodymo dokumentus).“**

3. Pakeičiu 39.3 papunktį ir jį išdėstau taip:

„39. Išlaidos, apmokamos taikant Ataskaitų pagrindu nustatytus fiksuotuosius įkainius **ir pagal** **faktines išlaidas**, turi atitikti šias nuostatas:

39.1. pagal fiksuotuosius įkainius apmokamos išlaidos turi atitikti Projektų taisyklių VI skyriaus trisdešimt penktajame skirsnyje nustatytus reikalavimus;

39.2. pareiškėjas turi teisę paraiškoje numatyti mažesnius fiksuotuosius įkainius, nei jam taikomi vadovaujantis Ataskaitomis nustatyti fiksuotieji įkainiai;

39.3. projektų išlaidos, kurias numatyta apmokėti taikant fiksuotuosius įkainius **ir pagal faktines** **išlaidas**, apmokamos atsižvelgiant į projekto sutartyje nustatytus fiksuotuosius įkainius ir projekto vykdytojo pateiktus dokumentus, kuriais įrodomas pasiektas rezultatas ir **patirtos išlaidos**. Dokumentai, kuriuos reikia pateikti, įrodant pagal fiksuotuosius įkainius apmokamų rezultatų pasiekimą **ir išlaidų patyrimą**, bus nurodyti projekto sutartyje (darbo sutartis, komandiruotės įsakymas ir kt. dokumentai, įrodantys dalyvavimą renginiuose, **dalyvio mokestį patvirtinantys dokumentai ir kt.**);

39.4. projekto įgyvendinimo metu vadovaujančiajai ar audito institucijoms nustačius, kad fiksuotasis įkainis buvo nustatytas netinkamai, patikslintas fiksuotojo įkainio dydis ar jo taikymo sąlygos taikomas projekto veiksmų, vykdomų nuo fiksuotojo įkainio dydžio ar jo taikymo sąlygų patikslinimo įsigaliojimo dienos, išlaidoms apmokėti.

4. Pakeičiu 62 punktą ir jį išdėstau taip:

„62. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą Projektų taisyklių 166 punkte nustatyta tvarka, **kuris negali būti vėlesnis negu 2021 m. birželio 30 d**. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą, **kuris negali būti vėlesnis negu 2021 m. birželio 30 d**. Jeigu pareiškėjas atsisako pasirašyti projekto sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.“

|  |  |
| --- | --- |
| Ekonomikos ir inovacijų ministras |  |

Parengė

Ekonomikos ir inovacijų ministerijos Europos Sąjungos investicijų

koordinavimo departamento

Europos Sąjungos investicijų planavimo

skyriaus vyriausioji specialistė

Edita Rudakaitė-Šaukštel